#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2017. szeptember 20-i ülésére)

**TÁRGY:** **A 4408/16. HRSZ-ON NYILVÁNTARTOTT, TERMÉSZETBEN 6200 KISKŐRÖS, MEZŐ UTCA 67. SZÁM ALATTI INGATLAN TULAJDONJOGÁNAK MEGSZERZÉSE ADÁSVÉTEL ÚTJÁN**

Farkas Gábor és Györgye Ágnes a tulajdonukban álló 4408/16. hrsz-on nyilvántartott, természetben 6200 Kiskőrös, Mező utca 67. szám alatti, kivett lakóház, udvar művelési ágban lévő, 891 m2 alapterületű ingatlant vételre ajánlották fel Kiskőrös Város Önkormányzata (a továbbiakban: Önkormányzat) részére.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Vagyonrendelet) 14. §-ban foglaltakra figyelemmel a független ingatlan forgalmi szakértő az ingatlan vételárát 5.600.000,-Ft összegben határozta meg.

Az ingatlant Kiskőrös Város Önkormányzata javára bejegyzett jelzálogjog és annak biztosítására elidegenítési és terhelési tilalom terheli lakáscélú kölcsön összegének megfizetésére tekintettel. A fennálló tartozás összege a vételárból kerül megfizetésre.

A Vagyonrendelet 18. § (1) bekezdése szerint az önkormányzat visszterhes ingatlanvagyon szerzése kizárólag a Képviselő-testület döntése alapján történhet.

A Vagyonrendelet 18. § (3) bekezdése alapján az ingatlanvagyon megszerzése esetén a döntés előkészítése során vizsgálni kell, hogy az ingatlan megszerzése milyen önkormányzati célok megvalósításához és milyen feltételek mellett alkalmas.

Az Önkormányzat hosszú távú tervei között szerepel a bérlakás állományának bővítése, különös tekintettel a szociális bérlakások számának növelésére, állagának javítására.

A fentiekre tekintettel javaslom, hogy a Képviselő-testület járuljon hozzá ahhoz, hogy Farkas Gábor és Györgye Ágnes tulajdonában levő 4408/16. hrsz-on nyilvántartott, természetben 6200 Kiskőrös, Mező utca 67. szám alatti, kivett lakóház, udvar művelési ágban lévő, 891 m2 alapterületű ingatlant 5.600.000,- Ft vételárért adásvétel útján Kiskőrös Város Önkormányzata megvásárolja.

**Kiskőrös, 2017. szeptember 12.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. egyetért azzal, hogy Farkas Gábor és Györgye Ágnes tulajdonában levő 4408/16. hrsz-on nyilvántartott, természetben 6200 Kiskőrös, Mező utca 67. szám alatti, kivett lakóház, udvar művelési ágban lévő, 891 m2 alapterületű ingatlant 5.600.000,- Ft vételárért adásvétel útján Kiskőrös Város Önkormányzata megvásárolja, elsősorban szociális bérlakás céljára, a határozat-tervezet mellékletét képező adásvételi-szerződésben foglalt feltételekkel,
2. felhatalmazza a polgármestert az adásvételi szerződés aláírására, továbbá az azzal összefüggő jognyilatkozatok megtételére és aláírására, valamint a tulajdonjog az ingatlan-nyilvántartásba történő bejegyeztetésére.

**Felelős:** polgármester

**Határidő:** azonnal